**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 9**

(protokols Nr. 2, 7. p.)

**Par Madonas novada pašvaldības iekšējā normatīvā akta Nr. 1 “Madonas novada pašvaldības darba reglaments” izdošanu**

Ņemot vērā izmaiņas administratīvi teritoriālajā iedalījumā, bijušo Varakļānu novadu apvienojot ar līdzšinējo Madonas novadu, tiek izveidots jauns Madonas novads.

Lai nodrošinātu 2025. gada pašvaldību vēlēšanās ievēlētā Madonas novada pašvaldības domes sekmīgu darbu, izvērtējami iekšējie normatīvie akti, kas nosaka domes darba organizāciju. Pašvaldību likuma 26. panta otrajā daļā paredzēts, ka domes darba organizāciju nosaka pašvaldības darba reglaments. Pašvaldību likuma 50. panta otrajā daļā paredzēts, ka dome izdod un triju darbdienu laikā pēc spēkā stāšanās publicē pašvaldības oficiālajā tīmekļvietnē pašvaldības darba reglamentu, kā arī paredzēti jautājumi, ko nosaka reglamentā.

Ar jauna pašvaldības darba reglamenta izdošanu spēku zaudēs gan Madonas novada pašvaldības domes 2024. gada 29. februārī izdotais Madonas novada pašvaldības domes darba reglaments, kas stājās spēkā 2024. gada 15. martā, gan Varakļānu novada pašvaldības domes 2024. gada 27. decembrī izdotais Varakļānu novada pašvaldības darba reglaments, kas stājās spēkā 2025. gada 1.janvārī.

Pašvaldības darba reglaments nosaka domes darba organizāciju, domes un tās izveidoto institūciju, izņemot iestādes, darba organizatorisko un tehnisko apkalpošanu, domes sēdes norises kārtību, iekšējo normatīvo aktu izdošanas kārtību, kārtību, kādā domes priekšsēdētāja nomaiņas gadījumā organizē lietvedības un dokumentu nodošanu jaunajam domes priekšsēdētājam, privāto tiesību līgumu noslēgšanas procedūru, un citus Pašvaldību likumā noteiktos jautājumus.

Pamatojoties uz Pašvaldību likuma 50. panta otro daļu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izdot Madonas novada pašvaldības iekšējo normatīvo aktu Nr. 1 “Madonas novada pašvaldības darba reglaments”.
2. Madonas novada Centrālās administrācijas Attīstības nodaļai triju darbdienu laikā pēc reglamenta spēkā stāšanās to publicēt pašvaldības tīmekļvietnē [www.madona.lv](http://www.madona.lv).
3. Kontroli par lēmuma izpildi veikt Madonas novada pašvaldības izpilddirektoram.

*Pielikumā: Madonas novada pašvaldības darba reglaments.*

 Domes priekšsēdētājs A. Lungevičs

*S. Melle 27307570*